b'\n_START_ARTICLE_\nMojca Pokrajculja\n_START_PARAGRAPH_\nMojca Pokrajculja je naslov koro\xc5\xa1ke ljudske pripovedke in ime glavnega lika.\n_START_SECTION_\nVsebina\n_START_PARAGRAPH_\nPripoved govori o Mojci Pokrajculji, ki med pometanjem hi\xc5\xa1ke najde krajcar in si zanj kupi piskr\xc4\x8dek. V njem ponudi zavetje veliko \xc5\xbeivalim, saj je zunaj zelo mraz in brije burja. Preden pa \xc5\xbeivali spusti v piskr\xc4\x8dek, ji morajo te zagotoviti, da znajo delati nekaj koristnega. Lisica je \xc5\xa1ivilja, volk mesar, medved \xc4\x8devljar, zaj\xc4\x8dek je kroja\xc4\x8d in jelen drvar. Zjutraj Mojca po\xc5\xa1lje \xc5\xbeivali na delo, ona pa ostane doma. Volk je poskrbel za ve\xc4\x8derjo - med, ki ga je prinesel, je Mojca shranila v piskr\xc4\x8dek. Sredi no\xc4\x8di pa je lisica hlinila, da jo boli trebuh. Mojca ji je svetovala, naj gre v kuhinjo in si skuha \xc4\x8daj. Namesto, da bi si lisica skuhala \xc4\x8daj, je polizala ves med. Zjutraj je v kuhinji zaradi izginulega medu nastal prepir. Da bi ugotovili, kdo ga je polizal, so se \xc5\xbeivali polegle pred hi\xc5\xa1o na sonce in tistemu, ki bo med prilezel iz ust, bo tat. Lisi\xc4\x8dka je takoj, ko ji je med prilezel iz ust, z njim namazala zaj\xc4\x8dka. Ko se je zbudila, je videla, kako ostale \xc5\xbeivali lovijo nedol\xc5\xbenega zaj\xc4\x8dka. Ta si je med begom polomil sprednje ta\xc4\x8dke in od takrat naprej imajo vsi zaj\xc4\x8dki prednje noge kraj\xc5\xa1e od zadnjih.'